Nittedal idrettslag, Tennis.

Omlegging av vei ved Nittedal tennisanlegg

# I forbindelse med *VA på langs*-arbeidene, er det etablert en midlertidig adkomstvei til tennissenteret på Rotnes.

På Bjertnestangen på Rotnes skal det etableres en ny pumpestasjon, som en del av den nye vann- og avløpstraseen gjennom Nittedal. Som følge av disse arbeidene, er nå adkomstveien til Nittedal tennisanlegg lagt om.

Den midlertidige veien er skiltet med omkjøringspil, til høyre for den kommunale veien. Du kjører nå inn på den bakre parkeringsplassen til Europris og Jysk, og langs elvesiden av renseanlegget. **Den midlertidige veien vil etter planen være i bruk ut september 2025.**
Vi informerer også om at det fra uke 50 skal spuntes tre store spuntgroper for den nye pumpestasjonen, og for innløpsledningene til denne. Spuntingen vil etter planen foregå fram til og med 19. desember, og deretter fra 6. til 9. januar. Dette vil medføre noe ekstra støy og vibrasjon i området. Spuntingen vil etter planen foregå mellom klokka 7 og 19 på hverdager i perioden.
**Vi takker for samarbeidet og tålmodigheten!**

*Nittedal kommune skal få ny vann- og avløpstrasé – et prosjekt som har navnet «VA på langs». Prosjektet vil gi en sikrere og bedre vannforsyning og avløpshåndtering, og gjøre Nitelva renere.*

***Følg prosjektet på vapalangs.no***

***Har du spørsmål rundt dette, ta kontakt med:***
Sindre Ragnhildrød, 4158 4603

**Med vennlig hilsen**

Sindre Ragnhildrød

Anleggsleder

vapalangs@nittedal.kommune.no